ליונס ישראל ב'חרבות ברזל'

מנחם משגב – דובר הליונס

אנו סופרים כמעט שנה מאז פרוץ מלחמת 'חרבות ברזל'. כמו ארגוני מתנדבים אחרים בישראל גם ארגון הליונס תרם וממשיך לתרום למען החיילים כמו גם למען האזרחים שפונו מבתיהם. המלחמה הארורה החלה במהלך שירותה של נציבת ליונס ישראל - ליון עדנה אלטר, והיא עדיין ממשיכה לתוך תקופת שירותו של נציב ליונס ישראל – ליון חוסאם סלמן.

את הפרוט הבא קיבלתי מחברי לארגון ליונס – דודו גלבוע. דודו משמש כיו"ר הועד למען החייל באזור מודיעין. בימים אלה התמנה כראש אזור בליונס ישראל וכן משמש כמשנה לנציב ליונס ישראל לשנת 2024/5.

להלן ציטוט מפי המקור:

"לקראת סוף אוקטובר 2023 פרסמנו בין המועדונים שבכוונתינו להעביר לחיילים ולמפוני העוטף (בהמשך גם למפוני הצפון), ציוד ומצרכים. פרטתי מה בדיוק נדרש לכל אחת מהקבוצות הנ״ל. מיד התנדבו מספר מועדונים ותרמו דברים בעין יפה.

שנענו למפונים בים המלח, בטבריה, נתניה ובעוד מקומות ציוד רב שכלל בגדים, מגבות, שמיכות, הלבשה, תחתונים, גרבים ונעלים. העברנו אליהם במצטבר למעלה מאלף קרטונים. כמו כן העברנו לחיילים למעלה מ-3,000 קרטונים של ציוד צבאי ודברי אוכל. בהמשך אספנו דברים על פי בקשת היחידות. האספקה לצבא הייתה לנו קלה יותר, כי הם שלחו רכבים וחיילים לאסוף את הדברים, ורק במקרים בודדים דאגנו אנו לשלוח את המשאיות העמוסות ליחידות. אגב למפונים רכשנו את הבגדים ועשינו עסקאות עם חמישים אחוז הנחה או תשלום מלא ובמקביל לכמות שקנינו נתרמה כמות מגבילה. בנוסף על כך הכנו ארוחות על האש כמעט לכל היחידות המבצעיות, מה שהפתיע והקסים את החיילים שקיבלו זאת בשמחה ובתאבון בריא.

כידוע לך אני יו״ר האגודה למען החייל של מודיעין מכבים רעות וחבל מודיעין ולאחרונה סיימתי תפקיד של יו״ר מרחב מרכז שזה מקביל לפיקוד המרכז. אשלח לך מגוון תמונות מהנתונים הנ"ל להמחשה."

אנו בליונס ישראל גאים בעשייה הרבה שלנו בזמן חירום וממשיכים לעשות גם כעת. על כל משלוח לחיילים מודבק שילוט מודפס של ליונס ישראל והאגודה למען החייל, והמשלוחים והתרומות ממשיכים עד לרגע זה.

כן, ושכחתי לציין שליונס ישראל בשת״פ עם הועד למען החייל, דאגו לשלוח למעלה מ- 4,000 קרטונים עם פיצות לחיילים מאז פרוץ המלחמה.

בהמשך קבלת הדיווח מדודו גלבוע, פניתי לאיציק כהן המשמש כגזבר עמותת ליונס ישראל. לשאלתי אליו, "בוקר טוב איציק, אפשר בבקשה לקבל את המידע לגבי העשייה הברוכה של הליונס מתחילת המלחמה?" נעניתי ע"י איציק כהן כדלהלן: "בוודאי, לבקשתנו קיבלנו מהליונס הבינלאומי גרנט בסך 10,000 דולר לטובת רכישת בגדי חורף לילדי המפונים. היות וקיבלנו הנחה של 50% רכשנו באותו סכום ביגוד בשווי כפול.

אספנו תרומות מחברות 'היי טק' בסכום של 90,273 ש"ח - לפי הנחיית משרד רוה"מ, חולקו 4,000 ש"ח למשפחה, ל-20 משפחות נזקקות מהמפונים.

התקבל גם גרנט של 35,000 דולר לטובת 551 איש מהמפונים הזקוקים למשקפי ראייה. בוצעו בדיקות אופטומטריות וחלוקת משקפיים חינם.

מועדוני ליונס בישראל תרמו 32,170 ש"ח לטובת נטיעות של 1,788 עצים ושיקום יער בארי.

חברי מועדוני ליונס בארץ נרתמו לאיסוף בגדים, מזון וריהוט וחלוקתם למשפחות המפונים בקהילת המועדון בו הם פעילים.

מובאים לפניכם כמה דוגמאות:

מועדון ליונס רמת גן

מועדון רמת גן תרם 50 כובעי צמר לחיילים.

המועדון מימן ארוחות למפונים מאשקלון ששהו בבית מלון ברמת גן.

המועדון רכש 50 ספרי מתכונים של דפוס בארי.

כ-10 חברי מועדון יצאו לקטיף וסיוע לחקלאים עוטף.
דר' שושנה ניסים - מועדון ליונס ר"ג

מועדון ליונס הרצליה
בראשית המלחמה נרכשו גרביים, מברשות שיניים, מגבות, כלי מיטה, אוזניות לטלפונים, ערכות עזרה ראשונה.
עזרו לחקלאים בקטיף ובמכירת התוצרת.

מירי בורג 054-4365552

מועדון ליונס רעננה פנינת השרון

תרמו ביגוד חם לחיילים בצפון,

למפונים מקרית שמונה – תרמו ביגוד, משלוח מנות בפורים ודמי חנוכה בחג החנוכה.

סייעו לחקלאים בקטיף ירקות ובאריזת תמרים.

אתי כהן - נשיאת מועדון רעננה פנינת השרון

מועדון ליונס לב ארי הוד השרון
מחזיקים 4 דירות עם 16-20 חיילים וחיילות בודדות. זה כולל ריהוט מלא, ארוחות סופ"ש, הסעות, אירוח, ליווי בביקורים במרפאות במידת הצורך. ריהטו6 דירות מפונים המתגוררים בעיר. מחלקים מנות מזון לאימהות עם ילדים שבעליהן כבר חודשים במילואים, כנ"ל גם למשפחות מפונים.
אריה מזור - נשיא מועדון לב ארי ה"ה

מועדון ליונס רעות קרית אונו
המועדון מאמץ בקביעות בית לחיילים בודדים בפ"ת. בבית 20 חיילים קרביים שחלקם בחופשה בסופ"שים. מבשלים לחיילים ארוחות חמות לסופ"שים + פינוקים. כמו כן משנעים ע"פ דרישה וצורך: מזון מעסקים שתורמים מזון. בחרבות ברזל שינענו מזון ללוחמים בגבול הדרום.
שולי לניאדו - נשיאת מועדון רעות קרית אונו

מועדון ליונס מודיעין

חברי המועדון נסעו לעוטף עזה ותרמו לחיילי צה"ל חבילות שי וכריכים במפלסים, מחסום ארז ולאורך הרצועה

נרכשו 240 כובעי גרב  בפרוייקט 'מחממים' את הראש לחיילות וחיילי  צה"ל. הכובעים נמסרו יחד עם חבילות שי נאות.

הוחזרו רכבים של המגויסים בצו 8 לכתובות מגוריהם.

יושם פרוייקט נציבותי להתאמה ומסירת 1100 זוגות משקפי ראיה במגורים הזמניים של המפונים.

במהלך כ-4 חדשים המתנדבים הגיעו ל-28 אתרי מפונים מאיזור הצפון והדרום.  כמו כן, נתרמו זוגות משקפיים לחלק ממשוחררי שבי.
יעקב שמולביץ - מזכיר מועדון ליונס מודיעין

מועדון ליונס דרור רעננה

מתחילת המלחמה מעבירים חברי המועדון ציוד לנקודות איסוף עבור מפונים ועבור חיילים.

כמו כן גם ציוד ביתי, מכשירים וביגוד לציוד דירות ריקות שהועמדו לרשות המפונים ע"י קבלנים ומשכירים פרטיים.

בהמשך ערך המועדון שני מבצעי איסוף כספים. בראשון רכשנו ציוד נוחות לחיילים/ות כמו ביגוד טרמי, טואלטיקה, ערכות קפה וגם מכשירים צבאיים. מהכסף שנאסף הקצינו גם תרומה למפונים במלון פרימה ברעננה, נרכש תגבור לארוחת שבת, פירות, פיצוחים וכו'.

באיסוף הכספים השני רכשנו ביגוד טרמי ללוחמי חטיבת כפיר בתיאום עם שוקי כהן שארגן אירוע למשפחות החטיבה בפארק רעננה.

בזכות התרומה זכינו למעמד של ספונסר באירוע, דגלי הליונס קישטו את המקום וגם נשאנו דברים בטקס המרכזי והקהל שמע על הליונס ופעילויותיו.

נשות המועדון סרגו כובעים וצעיפים אשר בתיווך של משפחת כהן הגיע לסיירת "אגוז".

רכשנו במרוכז גם פריטים כתרומה לאנשי העוטף, דיסקיות לצוואר, ספר מתכונים, והגדות של פסח (מדפוס בארי).

דליה לנדוור - מזכירת ליונס דרור רעננה

מועדון ליונס לטינוס השרון
הוכן אסדו עבור 100 חיילי תותחנים. הפעילות התקיימה בקרבת עמדת הירי של היחידה, ברצועת עזה.
נשלח ציוד חורף (גופיות, גטקס) לחיילים בגבול הצפון, חומרי טואלטיקה אישיים ופנסי ראש וסוללות.
למפונים, תושבי שדרות, ששוכנו במכללת קריית אונו, נתרמו מגבות, סדינים ושמיכות , צעצועים, ספרים ובגדים
לילי קרין - נשיאת מועדון לטינוס

מועדון ליונס אלמוג קריית אונו
תרמו חבילות עם ציוד אישי, קוסמטי, טואלטיקה, ביגוד תחתון לחיילים ולחיילות בחזית ולאלה ששרתו בהפעלת כיפת ברזל. הוכנו ושונעו כריכים וערכות של אוכל חם יחד עם בית חבד בסביון.
תרמנו למפונים ששוכנו במכללת קרית אונו פיג'מות לילדים ומבוגרים, ספרים, משחקים לילדים, ציוד נקיון עבור החדרים במכללת.
ארגנו יום שישי של כיף עבור הילדים והמשפחות עם הפעלה לילדים ותזמורת נגנים עבור ההורים.
תרמנו ושנענו חבילות שי של פירות ט"ו בשבט לפצועים בתל השומר.
חברים ארזו ועדיין עוזרים בקיפול מדים ואריזת ציוד רפואי לשעת חירום בבסיס תל השומר.
תרמנו עצים עבור שיקום יער בארי. קנינו הגדות לפסח וספר מתכונים מדפוס בארי
יפה דביר – נשיאת מועדון רלמוג קריית אונו

לסיכום, יש לנו בארגון הליונס את הצוו שלפיו אנו פועלים והוא 'לתת' ואין תחושת סיפוק גדולה מזו. אנו נמשיך בכך כל עוד יזדקקו לנו."